section_heading: Žanr i karakteristike
paragraph_text: U polimetrima koje Meshuggah tipično koristi gitare sviraju u složenim taktovima kao što su 5/16 ili 17/16, dok bubnjevi sviraju u četveročetvrtinskoj mjeri. Na pjesmi "Rational Gaze" (s albuma Nothing) Haake svira u jednostavnoj 4/4 mjeri, udarajući u mali bubanj svaku treću dobu i tako 16 taktova. Istovremeno gitare i bas-gitare sviraju iste četvrtinke, ali u različitim taktovima; na koncu se obje strane ponovno susreću na 64. dobi. U pogledu polimetrova Hagström je izjavio: "Nikad nas nisu toliko zanimali složeni taktovi za koje nas optužuju da koristimo. Sve što radimo bazirano je na četveročetvrtinskoj srži. Stvar je samo u tome što dijelove slažemo na različite načine oko tog središta kako bi se činilo da se događa nešto drugačije."